คือเมื่อราวๆ 3 ปีก่อนผมได้พบแพทย์แล้วแพทย์จ่ายยาประเภทซัลฟาให้แล้วเกิดอาการแพ้รุนแรง (SLS | Steven Johnson Syndrome) แล้วผลที่ตามมาคือ ผิวหนังเป็นรอยจ้ำแดงๆทั่วร่างกาย จนผ่านมา 3 ปีก็ยังไม่มีทีท่าว่าจะลด เลยอยากถามถึงวิธีการรักษาผิวหนังให้กลับมาเป็นปกติครับ
สวัสดีค่ะ Stevens-Johnson Syndromeหรือ กลุ่มอาการสตีเวนส์จอห์นสัน คือความผิดปกติของผิวหนังและเยื่อเมือกบุผิวชนิดรุนแรงที่พบได้ไม่บ่อยมักเกิดจากการแพ้ยาแบบรุนแรงหรืออาจเกิดจากการติดเชื้อบางชนิด ในระยะแรกผู้ป่วยมักมีอาการคล้ายไข้หวัดใหญ่ ตามมาด้วยผื่นแดงที่ทำให้รู้สึกเจ็บปวด จากนั้นผื่นจะค่อย ๆ ลุกลามและกลายเป็นแผลพุพองโดยส่วนใหญ่แผลที่เกิดจากการแพ้ยาชนิดนี้ มักจะค่อยๆยุบและจางได้เอง เมื่อสาเหตุได้รับการแก้ไขไปแล้ว แต่บางกรณีหากเป็นแผลพุพองและในระหว่างนั้นมีการไปแกะเกา อาจทำให้เกิดเป็นรอยดำหรือรอยแผลเป็นตามมาได้ค่ะแนะนำพบแพทย์เพื่อประเมินรอยโรคจริงอีกครั้งว่าควรรักษาอย่างไรต่อไป ถ้ายังมีรอยอยู่มาก แต่เป็นแค่รอย ไม่มีการติดเชื้ออักเสบใดๆแล้ว แพทย์อาจให้ยาลบรอยดำหรือยาลดการอักเสบกลุ่มสเตียรอยด์มาทาภายใต้การดูแลของแพทย์